FRANCOIS VILLON 1431-1463?

„Dantétól megtudjuk, hogy milyen volt a menny és a pokol a középkorban. Villontól pedig azt, hogy milyen volt akkor a föld.” (Mészöly Dezső)

Élete: keveset tudunk róla, egyrészt bírósági jegyzőkönyvekből, másrészt költeményeinek önéletrajzi utalásaiból. Egész életében voltak gazdag pártfogói, pályája ígéretesen indult, de egyetemista korában több diákcsínybe, később verekedésekbe, gyilkosságokba keveredett. Az egyetem után a Párizs környéki rablóbandákhoz szegődött. Többször halálra ítélik, többször meg is menekül. Halálának időpontja és körülményei ismeretlenek. 

Képzettség: párizsi Sorbonne bölcsészkara, megismerte a klasszikus tudományokat, asztrológiát, verstant, retorikát stb. verseiben széles körű ismeretekről tesz bizonyságot (a Bibliát pl. töviről hegyire ismeri, erről tanúskodik a rengeteg utalás), a verstechnikákat tökéletesen alkalmazza.A korban kedvelt stíluseszközt, az akrosztikont mesterien alkalmazza verseiben.

Költészete alapvetően élményköltészet, a középkor képei villannak fel műveiben:

· halál – a középkorban köznapi élmény a halál: kivégzések, járványok, háborúk, rossz közbiztonság, s a halálélményt még mélyebbé teszik a katolikus egyház által festett szörnyű képek a pokoli kínokról. A fra. szimbolizmus költői gyakran hivatkoznak rá, ám Villon esetében szó sincs halálvágyról, inkább örökös túlélésről

· szerelem – egyrészt a trubadúrlíra stíluseszközeit alkalmazza, másrészt ironikus és valósághű leírást ad a rossz életű párizsi nőkről (jó példa a Kis Testamentum, melyben egy prostituálttal való szerelmét idealizálja a trubadúrlíra vonásaival)

· alvilági élet – vaskos tartalmak (Ballada a vastag Margotról, Könyörgés Cotard mesterért), bordalok, kocsmaénekek, bitóversek (Akasztottak balladája).

· befogadja a középkor jellemző világnézetét és magatartását, pl. Fortuna szerepe (v.ö. Carmina Burana),  bűnbánat gesztusa stb. Műfajai közül is több a középkori hagyomány szerint készül, pl. a testamentum jellemző műfaj, gyakori a vanitas-típusú költemény (a világi élet múlandósága – pl.Ballada szeretőjéhez, A szép fegyverkovácsné panasza), a haláltánc motívum („mind a halál felé sietnek” – Nagy Testamentum)

Fontos azonban, hogy a fenti tartalmak a verseknek csak egy, könnyen érthető interpretációját adják. Villon a középkori költészeti gyakorlat szerint szövegei mögött allegorikus, morális, misztikus tartalmakat rejtett el. (Ezekből sokat megtudhatunk életéről). Ezek a középkori szám- és betűmisztika alkalmazásából adódnak, melynek Villon mestere volt. (+ költeményeinek egy része átlósan és visszafele is olvasható).

Gondolati költészete:  a modern szubjektív líra elődjének tartják. Költészete örökös önvallomás lélektani megfigyelésekkel. Különösen jó példák erre azon megnyilatkozásai, melyekben magát próbálja igazolni: „sosem voltak jóbarátok a szegénység s a becsület”, vagy bűnbocsánatért könyörög (Nagy Testamentum, Ballada, melyet anyjának írt, hogy könyöröghessen Miasszonyunkhoz).

Hagyaték (Kis Testamentum)

1455. (gyilkosságért menekült Párizsból) Az utazás okának szerencsétlen és gyötrelmes szerelmét jelölte meg. Jellemző önironikus gesztus, hogy szomorú szegénységét végtelen gazdagságként tünteti fel: minden ismerősre, barátra, ellenségre hagyományoz valamit.

Nagy Testamentum
Lírai önéletrajz, vegyes felépítésű. Ami összetartja, hogy a középkori testamentum műfaji törvényei szerint készült (könyörgés Istenhez, áldás a királyra, bocsánatkérés mindenkitől), különlegessége pedig

· nem mindig követi a testamentumok méltóságteljes hangnemét, ironikus, humoros elemekkel bővül

· a Testamentumban ballada-betétek vannak, melyek tartalmi-hangulati kapcsolatban vannak a T. különböző részeivel, pl: 

· Ballada a múlt idők asszonyairól

· Ballada és könyörgés Cotard mesterért

· Ballada a párizsi nőkről

· Jó tanács balladája rossz életűeknek

· Ballada a vastag Margot-ról (életkép)
A humor a vaskos népi tréfától a finom iróniáig terjed (pl.”Tudja meg a Frank királyság”- önmaga szerepének felnagyítása). Számos bibliai utalás, bölcsesség (aforizmaszerű kijelentések), önvallomás, életkép.

Egyéb: hadova-versek (zsargon – Faludi György kiváló fordításai – a szöveggyűjtemény ezeket nem tartalmazza)

Vita Villon teste és lelke között (test és lélek vitája – jellemző középkori téma)

Ellentétek

Kérdések kérdése („csak azt nem tudom, ki vagyok”)

Utókor megítélése:

Saját korában népszerű, később a francia szimbolisták fedezik fel nyílt őszintesége, költői vakmerősége, merész témái, természetes nyerssége miatt. Azóta népszerűsége töretlen. Magyarországon József Attila a csavargó- és árvaság-, üldözöttség-motívum tekintetében azonosult vele. Fordítások: József Attila, Szabó Lőrinc, Mészöly Dezső, Faludy György

(A tétel a szöveggyűjteményből vett példákkal, idézetekkel kiegészítendő!)

